cyanic-selkie/wikianc huggingface dataset:
আব্দুল আউয়াল খান
কর্মজীবন
আব্দুল আউয়াল খান ২০১৯ সালে ঢাকায় অবস্থিত বেসরকারি বিশ্ববিদ্যালয়, ইন্টারন্যাশনাল স্ট্যান্ডার্ড ইউনিভার্সিটির উপাচার্য হিসেবে যোগদান করেন।
প্রকাশনা
দেশীয় ও আন্তর্জাতিক জার্নালে তার অর্ধশতাধিক গবেষণা প্রবন্ধ প্রকাশিত হয়েছে।
নেমচিপ
নেমচিপ ইনকর্পোরেটেড (Namecheap, Inc.) একটি আইসিএনএন (ICANN) স্বীকৃত রেজিস্ট্রার (registrar, ) কোম্পানি যারা ডোমেইন রেজিস্ট্রেশন করে এবং বিভিন্ন কোম্পানির কাছে বিক্রি করে (also known as aftermarket domain names)  । ফিনিক্স, অ্যারিজোনায় অবস্থিত এ কোম্পানিটি একই সাথে ওয়েবসাইট হোস্টিং  ও বিভিন্ন ওয়েব সিকিউরিটি সার্ভিসও প্রদান করে থাকে। কোম্পানির ভাষ্যমতে ৩০ লক্ষ ব্যবহারকারীর প্রায় ৭০ লক্ষ ডোমেইন তারা নিয়ন্ত্রণ করে থাকে।
ইতিহাস
২০০০ সাল নাগাদ নেমচিপ প্রতিষ্ঠা করেন রিচার্ড কার্কেন্ডল (Richard Kirkendall)।
২০১০ এর নভেম্বরে লাইফহ্যাকার (Lifehacker) এর একটি জরীপে এটি সেরা ডোমেইন সার্ভিস প্রোভাইডার হিসেবে স্বীকৃতি পায়।  সেপ্টেম্বর ২০১২ তে এটি আবার লাইফহ্যাকারের জরীপে সবচেয়ে জনপ্রিয় ডোমেইন সার্ভিস প্রোভাইডার হিসেবে নির্বাচিত হয়।
মার্চ ২০১২ তে নেমচিপ বিটকয়েন (Bitcoin) একসেপ্ট করা শুরু করে
ধর্মেন্দ্র
ধরম সিং দেওল (ਧਰਮਿੰਦਰ ਸਿੰਘ ਦਿਉਲ, জন্ম: ডিসেম্বর ৮ ১৯৩৫), ধর্মেন্দ্র নামে পরিচিত, ভারতীয় বিখ্যাত অভিনেতা। ২০১১ সাল পর্যন্ত তিনি সর্বমোট ২৪৭টি হিন্দি চলচ্চিত্রে অভিনয় করেন।
পূর্ব জীবন
সাহনেওয়াল গ্রামে ধর্মেন্দ্র বড় হয়েছিলেন এবং লাল্টন কালান গ্রামের সরকারী উচ্চ মাধ্যমিক বিদ্যালয়ে পড়েন, বিদ্যালয়টিতে তার বাবা কেওয়াল শিক্ষক ছিলেন এবং পরে প্রধান-শিক্ষক হন। ১৯৫২ সালে ধর্মেন্দ্র ফাগওয়াড়া মফস্বলের রামগড়িয়া কলেজ থেকে ইন্টারমিডিয়েট পাশ করেন। ধর্মেন্দ্র কয়েক বছর পর হঠাৎ ফিল্মফেয়ার ম্যাগাজিন দেখেন, ওখানে তিনি গুরু দত্ত, বিমল রায়, দেব আনন্দ, মধুবালার মত তখনকার সময়ের তারকাদের ছবি দেখে খুব আকর্ষিত হন এবং মালেরকোটলা বাজারে নিজের ছবি তুলতে যান।
চলচ্চিত্র অভিনেতা
তিনি অভিনেত্রী নূতন এর সঙ্গে সুরত অর সিরাত (১৯৬২), বন্দিনী (১৯৬৩), দিল নে ফির ইয়াদ কিয়া (১৯৬৬) এবং দুলহান এক রাত কি (১৯৬৭) চলচ্চিত্রে অভিনয় করেন। মালা সিনহার সঙ্গে ধর্মেন্দ্র আনপাড় (১৯৬২), পুজা কে ফুল (১৯৬৪), আঁখে এবং বাহারে ফির আয়েগী (১৯৬৬) চলচ্চিত্রে কাজ করেন। ষাটের দশকের জনপ্রিয় অভিনেত্রী নন্দার সঙ্গে ধর্মেন্দ্র আকাশদ্বীপ এবং সায়রা বানুর সঙ্গে শাদী এবং আয়ে মিলান কি বেল (১৯৬৪) চলচ্চিত্রে অভিনয় করেন ধর্মেন্দ্র। মীনা কুমারীর সঙ্গে ধর্মেন্দ্র একটি সফল চলচ্চিত্র জুটি তৈরি করেছিলেন, তার সঙ্গে সাতটি চলচ্চিত্রে অভিনয় করেন তিনি, এগুলো হলোঃ ম্যাঁ ভি লাড়কি হুঁ (১৯৬৪), কাজল (১৯৬৫), পূর্ণিমা (১৯৬৫), ফুল অর পাত্থার (১৯৬৬), মাঝলি দিদি (১৯৬৭), চন্দন কা পালনা (১৯৬৭) এবং বাহারো কি মানযিল (১৯৬৮)। ফুল অর পাত্থার (১৯৬৬) চলচ্চিত্রে তিনি একাই নায়ক ছিলেন এবং এটি ছিলো তার জীবনের প্রথম মারামারির চলচ্চিত্র। গুজব রটিয়ে পড়ে যে ধর্মেন্দ্র নাকি মীনা কুমারীর সঙ্গে প্রেম করতেন।  মীনা কুমারী ধর্মেন্দ্রকে চলচ্চিত্র জগতে প্রতিষ্ঠা পেতে অনেক সাহায্য করেছিলেন, তিনি ধর্মেন্দ্রর বন্ধুর মত ছিলেন। ফুল অর পাত্থার চলচ্চিত্রটি ১৯৬৬ সালের সবচেয়ে আয়কারী চলচ্চিত্র ছিলো এবং ধর্মেন্দ্র তার জীবনের প্রথম ফিল্মফেয়ার পুরস্কার অনুষ্ঠানে সেরা অভিনেতা বিষয়শ্রেণীতে মনোনয়ন পেয়েছিলেন। ১৯৬৬ সালেরই চলচ্চিত্র অনুপমাতে ধর্মেন্দ্রর অভিনয় চলচ্চিত্র সমালোচকদের দ্বারা প্রশংসিত হয়েছিলো। ১৪তম জাতীয় চলচ্চিত্র পুরস্কারে (১০ অক্টোবর ১৯৬৭) ধর্মেন্দ্রকে উল্লেখ করে কথা বলা হয়েছিলো তার অনুপমা চলচ্চিত্রে অভিনয়ের জন্য। তিনি বিভিন্ন চলচ্চিত্রে প্রেমিকের চরিত্রে অভিনয় করে ভালোই পরিচিতি পান, যেমনঃ আয়ে মিলন কি বেলা, আয়া সাওয়ান ঝুমকে, মেরে হামদাম মেরে দোস্ত, পিয়ার হি পিয়ার এবং জীবন মৃত্যু। বিভিন্ন থ্রিলার চলচ্চিত্রে অভিনয় করেও নাম কামান তিনি যেমনঃ শিকার, ব্ল্যাকমেইল, কাব কিঁউ অর কাহা এবং কিমত। ১৯৭১ সালের চলচ্চিত্র মেরা গাওঁ মেরা দেশ চলচ্চিত্রে অভিনয়ের জন্য ধর্মেন্দ্র ফিল্মফেয়ার সেরা অভিনেতা মনোনয়ন পান। ১৯৭৫ সাল পর্যন্ত তার জনপ্রিয়তা তুঙ্গে ছিলো।
ধর্মেন্দ্রর সঙ্গে হেমা মালিনীর চলচ্চিত্র-জুটি সবচেয়ে সফল ছিলো, হেমা পরে তার স্ত্রী হন, হেমা আর ধর্মেন্দ্র অনেক চলচ্চিত্রে একসঙ্গে কাজ করেন, যেমনঃ রাজা জানী, সীতা অর গীতা, শরাফত, নয়া জামানা, পাত্থার অর পায়েল, তুম হাসিন ম্যাঁ জাওয়ান, জুগনু, দোস্ত, চরস, মা, চাচা ভাতিজা, আজাদ এবং শোলে। ঋষিকেশ মুখোপাধ্যায় এর সঙ্গে সত্যকাম চলচ্চিত্র ধর্মেন্দ্রকে অনেক সম্মান দিয়েছিলো।
ব্যক্তিগত জীবন
১৯৫৪ সালে ধর্মেন্দ্রর বাবামা ধর্মেন্দ্রকে প্রকাশ কর নামক উনিশ বছর বয়সী এক উঠতি তরুণীর সঙ্গে বিয়ে দেন, তখন ধর্মেন্দ্র বয়সও উনিশ ছিলো, এই প্রকাশ কর এবং ধর্মেন্দ্রর চারজন সন্তান হয়, দুই ছেলে সানি দেওল এবং ববি দেওল হিন্দি চলচ্চিত্রে অভিনেতা হয়েছিলেন এবং দুটি মেয়ে বিজেতা এবং অজিতা কোনো কর্মজীবনে প্রবেশ করেননি।
ধর্মেন্দ্র পরে ১৯৮০ সালে গোপনে হেমা মালিনীকে বিয়ে করেছিলেন, যদিও প্রকাশ করকে তিনি তালাক দিতে চাননি এবং পরে দেনও নি, এসময় গুজব রটে যে ধর্মেন্দ্র নাকি ইসলাম ধর্মে দীক্ষিত হয়েছিলেন, যদিও ধর্মেন্দ্র ইসলাম ধর্ম কখনোই গ্রহণ করেননি। এষা দেওল এবং অহনা দেওল নামের দুই কন্যার জন্ম হয় ধর্মেন্দ্র-হেমা দম্পতির।
ভরদ্বাজ মুনি
ভরদ্বাজ মুনি (সংস্কৃত: भरद्वाज, আইএএসটি: Bharadvāja) বা ভরদ্বাজ, বৃহস্পত্যা, প্রাচীন ভারতের অন্যতম সম্মানিত বৈদিক ঋষি (মহর্ষি) ছিলেন, যিনি একজন প্রখ্যাত পণ্ডিত, অর্থনীতিবিদ এবং বিশিষ্ট চিকিৎসকও ছিলেন। মূলত প্রাচীন ভারতীয় সাহিত্য পুরাণ এবং ঋগ্বেদে তার অবদান, তৎকালীন ভারতীয় সমাজকে দেখার ক্ষেত্রে গুরুত্বপূর্ণ ভূমিকা পালন করেছে। তিনি এবং তার ছাত্র পরিবারকে ঋগ্বেদের ষষ্ঠ বইয়ের লেখক হিসাবে মনে করা হয়। ভরদ্বাজ ছিলেন ব্রাহ্মণ যোদ্ধা দ্রোণাচার্যের জনক, দ্রোণাচার্য হলেন মহাভারতের এক প্রধান চরিত্র, যিনি পাণ্ডব এবং কৌরব উভয় রাজকুমারদেরই প্রশিক্ষক ছিলেন। তিনি মহাভারতের এক কিংবদন্তি যোদ্ধা অশ্বত্থামার পিতামহ ছিলেন। দ্রোণাচার্য ও অশ্বত্থামা দুজনেই কৌরবদের পক্ষ নিয়ে মহাভারতের বিভিন্ন যুদ্ধে লড়াই করেছিলেন। ভরদ্বাজকে চরক সংহিতাতেও উল্লেখ করা হয়েছে, যেটি প্রাচীন ভারতীয় চিকিৎসকদের পাঠ্য ছিল। মহর্ষি ভরদ্বাজকে "ভেষজ ঔষধের জনক" (আয়ুর্বেদ) হিসাবে উল্লেখ করা হয়। তিনি সপ্তর্ষি (সাতজন মহান ঋষি বা মহর্ষি)র অন্যতম এক ঋষি।
ইতিহাস
বৈদিক গ্রন্থগুলিতে তার পুরো নাম ভরদ্বাজ বৃহস্পত্যা, নামের শেষ অংশ থেকে বোঝা যাচ্ছে তিনি ঋষি বৃহস্পতির পুত্র। তার মা ছিলেন উতথ্য ঋষির স্ত্রী মমতা। উতথ্য ছিলেন বৃহস্পতির বড় ভাই। তিনি ঋগ্বেদ এবং শতপথ ব্রাহ্মণ পুস্তকে চারবার উল্লিখিত সাত ঋষির মধ্যে একজন, এরপরে তিনি মহাভারত এবং পুরাণ এ, সম্মানিত হয়েছেন। পরবর্তীকালের পুরাণকথার মধ্যে তিনি বৈদিক ঋষি অত্রির পুত্র বলে অভিহিত হন।
বৌদ্ধ পালি ভাষায় লেখা দিঘা নিকায়া র মত গ্রন্থে, তেভিজ্জা সূত তার সময়ে বুদ্ধ ও বৈদিক পণ্ডিতদের মধ্যে আলোচনার বর্ণনা দিয়েছেন। বুদ্ধ দশ জন ঋষির নাম নিয়েছিলেন, তাঁদের "প্রাথমিক ঋষি" সম্বোধন করেছিলেন এবং প্রাচীন যুগে যেগুলি তার যুগে সংগৃহীত এবং জপ করা হত সেগুলির রচয়িতা এবং সেই দশটি ঋষির মধ্যে রয়েছেন ভরদ্বাজ।
প্রাচীন হিন্দু চিকিৎসা গ্রন্থ চরক সংহিতায় বলা হয়েছে, ভরদ্বাজ, দেবরাজ ইন্দ্রের কাছ থেকে চিকিৎসা বিজ্ঞান শিখেছিলেন, তিনি আবেদন করে বলেছিলেন "খারাপ স্বাস্থ্য মানুষের আধ্যাত্মিক যাত্রা অনুসরণে মানুষের দক্ষতাকে ব্যাহত করছে"। এই আবেদন জানানোর পরে, ইন্দ্রদেব চিকিৎসার জ্ঞানের পদ্ধতি এবং বৈশিষ্ট্য উভয় বিষয়েই শিক্ষাদান করেন।
ভরদ্বজ শব্দটি সংস্কৃতে '' "ভর(দ) এবং ভজ(ম)" "থেকে সংশ্লেষিত, একত্রে যার অর্থ "লালন পালন করা"।
ভরদ্বাজকে ব্রাহ্মণ জাতের ভরদ্বাজ গোত্রের স্থাপক হিসাবে বিবেচনা করা হয়। ভরদ্বাজ প্রভারা ঋষির সারিতে তৃতীয় স্থানে আছেন (অঙ্গিরাসা, বার্হস্পত্য, ভরদ্বাজ) এবং ভরদ্বাজ গোত্রীয়দের মধ্যে প্রথম, অন্য দুই ঋষিও তাঁদের নিজ নিজ নামের গোত্রের প্রবর্তক হয়েছিলেন।
কীর্তি জয়কুমার
কীর্তি জয়কুমার (জন্ম ১৫ ডিসেম্বর ১৯৮৭) একজন ভারতীয় নারী অধিকার কর্মী, একজন সামাজিক উদ্যোক্তা, একজন শান্তিবাদী কর্মী, শিল্পী, আইনজীবী এবং লেখিকা।
তিনি রেড এলিফ্যান্ট ফাউন্ডেশন প্রতিষ্ঠা করেন, বেসামরিক শান্তি প্রতিষ্ঠা এবং লিঙ্গ সমতাবাদের সক্রিয়তা নিয়ে নির্মিত একটি উদ্যোগ। তিনি স্টোরিজ অফ হোপ গল্পের লেখক, ছোট গল্পের সংগ্রহ; ডোভস ল্যামেন্ট, ছোট গল্পগুলির একটি সংগ্রহ। তিনি ২০১২ এবং ২০১৩ সালে দুবার জাতিসংঘের অনলাইন ভলান্টিয়ার্স অ্যাওয়ার্ডস এবং ২০১১ সালে মার্কিন রাষ্ট্রপতির পদক পদক পান।
রথারহ্যাম শো ধর্ষক
রথারহ্যাম শো ধর্ষক হল ইংল্যান্ডের দক্ষিণ ইয়র্কশায়ারের মেট্রোপলিটন বরো রথারহ্যাম থেকে দোষী সাব্যস্ত ব্রিটিশ ধারাবাহিক ধর্ষক জেমস লয়েডকে দেওয়া একটি গণমাধ্যম বিশেষণ। তার শিকারদের আক্রমণ করার পর, লয়েড ট্রফি হিসাবে রাখার জন্য তাদের জুতো এবং গহনা চুরি করে নিত। লয়েড ১৯৮০ এর দশকে সক্রিয় ছিল বলে জানা গেছে, এবং ২০০৬ সালে একটি পারিবারিক ডিএনএ প্রোফাইল তাকে অপরাধের সাথে যুক্ত করার পরে গ্রেপ্তার করা হয়। সে চারটি ধর্ষণ এবং দুটি ধর্ষণের চেষ্টার জন্য দোষ স্বীকার করে এবং তাকে পনের বছরের কারাদণ্ড দেওয়া হয়।
অপরাধ
১৯৮০-এর দশকে কমপক্ষে চার বছর ধরে একজন ব্যক্তি কমপক্ষে চারজন একাকী নারীকে হিংস্রভাবে আক্রমণ করে এবং ধর্ষণ করে এবং রথারহ্যাম এলাকায় কমপক্ষে দুজনকে লাঞ্ছিত করার চেষ্টা করে। তার শিকারদের বয়স ১৮ থেকে ৫৪ এর মধ্যে ছিল এবং সাধারণত বাইরে রাত কাটিয়ে ভোরের দিকে ফেরার সময় তারা আক্রান্ত হয়েছে। হামলার সময় অপরাধী মুখোশ ব্যবহার করত এবং তার শিকারদের বেঁধে রাখার জন্য মোজা এবং আঁটসাঁট পোশাক বহন করত। অপরাধী সবসময় তার শিকারদের কাছ থেকে জুতা চুরি করত; সে প্রায়শই তাদের গহনা এবং সুগন্ধি চুরি করত।
যদিও বেশ কয়েকজন সন্দেহভাজনকে সেই সময় শনাক্ত করা হয়েছিল এবং জেরা করা হয়েছিল, কিন্তু শেষ অবধি মামলাটি শীতল হয়ে যায়। বিবিসি টেলিভিশনের অনুষ্ঠান ক্রাইমওয়াচে এই অপরাধগুলো তুলে ধরা হয়, যার ফলে কর্তৃপক্ষকে ৩৫০ জনের নাম প্রদান করা হয়। যাদের নাম উল্লেখ করা হয়েছিল তাদের মধ্যে লয়েড ছিল না।
তদন্ত পুনরায় চালু করা
জেনেটিক প্রোফাইলিং এবং ফরেনসিক বিজ্ঞানের অগ্রগতির পরে, সাউথ ইয়র্কশায়ার পুলিশ ২০০১ সালে মামলাটি পুনরায় চালু করে। তদন্তকারীরা তাদের ডিএনএ প্রোফাইলের উপর ভিত্তি করে ধর্ষকের সাথে সম্ভাবিত সম্পর্ক যুক্ত মাত্র ৪০ জনের কিছু বেশি ব্যক্তির একটি তালিকা তৈরি করে। পুলিশ লয়েডের বোনের সাথে কথা বলেছিল, যিনি আগে মদ্যপান করে গাড়ি চালানোর অপরাধের পরে ডিএনএ নমুনা দিয়েছিলেন। পুলিশ তার বিরুদ্ধে তদন্ত করছে জানতে পেরে লয়েড নিজেকে ফাঁসি দেওয়ার চেষ্টা করে। তার ছেলে তাকে দেখতে পেয়ে গেলে তার আত্মহত্যার চেষ্টা ব্যর্থ হয়।
জেমস লয়েড যে সময়ে পুলিশের দৃষ্টি আকর্ষণ করেছিল, তখন সে দক্ষিণ ইয়র্কশায়ারের থুরন্সকো গ্রামে বসবাসকারী, বিবাহিত এবং দুই সন্তানের পিতা। সে ডিয়ারনে ভ্যালি প্রিন্টার্সের একজন ব্যবস্থাপক ছিল, এটি ডিয়ারনের ওয়াথের একটি মুদ্রণ সংস্থা। পুলিশ তার বাড়ি এবং তার পরিচালিত প্রিন্টিং ফার্মে অভিযান চালিয়ে ১০০ জোড়ারও বেশি নতুন এবং ব্যবহৃত মহিলাদের জুতা খুঁজে পায়, সেইসাথে শত শত আঁটসাঁট পোশাক এবং স্টকিংস খুঁজে পায়। পুলিশ "দ্য পারফেক্ট ভিকটিম" শিরোনামের একটি নথিও খুঁজে পেয়েছে, যেখানে লয়েডের অপরাধের সাথে মেলে এমন অপরাধের বিস্তারিত বিবরণ রয়েছে, যদিও এটি লয়েড লিখেছিল কিনা তা স্পষ্ট নয়।
সাইবেরীয় চুনিকণ্ঠী
সাইবেরীয় চুনিকণ্ঠী (Siberian rubythroat) বৈজ্ঞানিক নাম (Luscinia calliope) ছোট প্যাসারিফর্মিস পাখিটি দক্ষিণ এশিয়ার একটি খুবই পরিচিত পাখি। তবে বাংলাদেশের বিরল পরিযায়ী পাখি এটি। পাখিটি ‘লালগলা বা গুম্পিগোরা’ নামেও পরিচিত।
স্পেনে বৌদ্ধধর্ম
বৌদ্ধধর্ম (Budismo) হলো স্পেনের দ্বিতীয় বৃহত্তম ধর্ম। স্পেনে বৌদ্ধধর্মের উপস্থিতি ১৯৭০ এর দশকের শেষভাগে শুরু হয়েছিল, যা ইউরোপের অন্যান্য অংশ বিশেষ করে ফ্রান্স থেকে আনা হয়েছিল।  দেশে এর সংক্ষিপ্ত ইতিহাস থাকা সত্ত্বেও, ২০০৭ সালে বৌদ্ধধর্ম একটি গভীর শিকড়যুক্ত ধর্মীয় স্বীকারোক্তি হিসাবে স্বীকৃত হয়েছিল, সরকারী বিবেচনায়।  এই স্বীকৃতি আইনগত, রাজনৈতিক এবং প্রশাসনিক উদ্দেশ্যে সর্বাধিক প্রতিষ্ঠিত ধর্মের সাথে এর তুলনা বোঝায়।
সাইবেরীয় চুনিকণ্ঠী
বিবরণ
দৈর্ঘ্য কমবেশি ১৫ সেন্টিমিটার। প্রসারিত ডানা ২৫ সেন্টিমিটার। স্ত্রী-পুরুষ পাখির চেহারা ভিন্ন। পুরুষ পাখির গলার কেন্দ্রবিন্দু উজ্জ্বল লাল। চোখের উপর-নিচে স্পষ্ট চওড়া সাদাটান। অপরদিকে স্ত্রী পাখির গলা অস্পষ্ট সাদাটে। উভয়ের মাথা, পিঠ ও লেজ জলপাই-বাদামি। লেজ ঊর্ধ্বমুখী। লেজতল সাদাটে। বুক ধূসর। পেট জলপাই-বদামির ওপর অস্পষ্ট সাদাটে। ঠোঁট শিং কালো, গোড়ার দিকে ফ্যাকাসে। চোখ কালো। পা ত্বক বর্ণ। পুরুষ পাখির ভ্রু-রেখা স্পষ্ট সাদা, গলা চুনি লাল, থুতনির পাশে কালো টান থাকে। মেয়েপাখির গলা সাদা কিংবা বেগুনি।
স্পেনে বৌদ্ধধর্ম
দেশের প্রথম বিদ্যালয়গুলি ছিল জেন (মহাযান বৌদ্ধধর্মের) এবং কাগ্যু (তিব্বতি বৌদ্ধধর্মের বংশ), এবং তারাই দেশে সর্বাধিক উপস্থিতি সহ।  ২০১৩ সালে, সারা দেশে ছড়িয়ে থাকা বিভিন্ন বৌদ্ধ কেন্দ্রে প্রায় ৫ লাখ নিবন্ধিত অনুশীলনকারী অনুমান করা হয়েছিল, যার সাথে অজানা সংখ্যক অ-চর্চাকারী যোগ করা হয়েছে।
সাইবেরীয় চুনিকণ্ঠী
খাদ্য ও অাবাসন
এদের প্রধান খাবার পোকামাকড় ও কীটপতঙ্গ। প্রজনন মৌসুম মে থেকে আগস্ট। বাসা বাঁধে সাইবেরিয়ার তাইগ্যা অঞ্চলে। সরাসরি ভূমিতে ঘাস, তন্তু, চিকন ডালপালা ও চুল পেঁচিয়ে বাসা বানায়। ডিম পাড়ে ৪-৬টি। ডিম ফুটতে সময় লাগে ১৪ দিন। শাবক শাবলম্বী হতে সময় লাগে সপ্তাহ দুয়েক।
স্পেনে বৌদ্ধধর্ম
১৯৯১ সালে মাদ্রিদে প্রতিষ্ঠিত বৌদ্ধ ঐতিহ্যের বেশিরভাগই স্পেনের বৌদ্ধ ইউনিয়ন, স্পেনের বৌদ্ধ সংস্থা ফেডারেশন (UBE-FEBE) দ্বারা রাজ্যের সামনে উপস্থাপন করা হয়।
সাইবেরীয় চুনিকণ্ঠী
তথ্য
4- A Guide to the Birds of Thailand - Boonsong Lekagul, Philip D. Round, Mongkol Wongkalisn, Kamol Komolphalin, Ben King.
স্পেনে বৌদ্ধধর্ম
ইতিহাস
১৬ শতকে যখন কিছু জেসুইট মিশনারি জাপান ও চীনে বসতি স্থাপন করে তখন স্প্যানিশরা জাপানি বৌদ্ধদের সংস্পর্শে আসে।  সেই সময়ে সেন্ট ফ্রান্সিস জেভিয়ার এবং কিছুটা পরে জাপানের মিশনের উচ্চপদস্থ, কসমে ডি টরেস, সদ্য আবিষ্কৃত ধর্ম এবং এর ভিক্ষুদের, বোনজদের বিবরণ দিয়ে কিছু প্রতিবেদন লিখেছিলেন।  তারা বলে যে এটি "প্রধান ধর্ম" এবং এর কিছু বৈশিষ্ট্য যেমন জেন সন্ন্যাসীদের দীর্ঘ ধ্যান এবং "তাদের যুক্তি খণ্ডন করা" কতটা শয়তানীভাবে কঠিন ছিল তা নির্দেশ করে।
সাইবেরীয় চুনিকণ্ঠী
বহিঃসংযোগ
[[Category:
স্পেনে বৌদ্ধধর্ম
স্পেনের বৌদ্ধরা
এটি অনুমান করা হয় যে স্পেনে প্রায় ৫০,০০০ বৌদ্ধ অধ্যয়ন কেন্দ্রগুলিতে নিবন্ধিত, প্রায় ৬৫০০০ অনুশীলনকারী এবং যারা বৌদ্ধধর্মের প্রতি সহানুভূতিশীল তাদের যোগ করলে তাদের সংখ্যা ৮০০০,০০০ ছুঁয়ে যাবে।
মৃত্তিকা বলবিদ্যা
মৃত্তিকা বলবিদ্যা (ইংরেজিঃ Soil Mechanics) মূলত পদার্থবিদ্যা ও ফলিত বলবিদ্যার একটি শাখা যা মৃত্তিকার আচরণ ও বৈশিষ্ট্য বর্ণনা করে। এটি প্রচলিত ধারার ‘কঠিন বস্তুর বলবিদ্যা’ ও ‘প্রবাহী বলবিদ্যা’ থেকে এ জন্য স্বতন্ত্র- কারণ, মাটিতে কেবল কঠিন মাটির দানা বা কেবল তরল পদার্থ উপস্থিত থাকে না; বরং বিচিত্র ধরনের প্রবাহী পদার্থ (যেমনঃ বায়ু ও পানি) এবং কঠিন পদার্থ (যেমনঃ কাদা, পলি, বালি ও গ্র্যাভেল) উপস্থিত থাকে। পাশাপাশি, মাটিতে বিভিন্ন রকমের জৈব ও অজৈব পদার্থ এবং অন্যান্য উপাদান থাকে।   মৃত্তিকা বলবিদ্যায় সমস্যা সমাধানকালে এ সব কিছুই বিবেচনায় নেয়া হয়। তাই, ‘মৃত্তিকা বলবিদ্যা’ এবং ‘শৈল বলবিদ্যা’ গতানুগতিক বলবিদ্যা থেকে স্বতন্ত্র। ভূ-কারিগরি প্রকৌশল (যা পুরকৌশলের একটি উপবিভাগ) এবং প্রকৌশলীয় ভূতত্ত্ববিদ্যা (যা কিনা ভূতত্ত্ববিদ্যার একটি উপবিভাগ) সহ বিভিন্ন ক্ষেত্রে তাত্ত্বিক বিশ্লেষণে মৃত্তিকা বলবিদ্যার প্রয়োগ রয়েছে।
ইতিহাস ও ক্রমবিকাশ
বলবিদ্যা বিজ্ঞানের একটি প্রাচীন শাখা হলেও মৃত্তিকা বলবিদ্যা শাখাটি অধুনা প্রতিষ্ঠিত। মৃত্তিকা বলবিদ্যার সূচনা ১৯২৫ সালে কার্ল তারজাঘির হাত ধরে। তিনি মাটির কণাগুলোর আচরণ ও বৈশিষ্ট্য ব্যাখ্যায় বলবিদ্যার সফল প্রয়োগ করেন। ফলে, মৃত্তিকা বলবিদ্যা নামে বলবিদ্যার একটি স্বতন্ত্র শাখা প্রতিষ্ঠিত হয়। তাই কার্ল তারজাঘিকে মৃত্তিকা বলবিদ্যার জনক হিসেব অভিহিত করা হয়। কার্ল তারজাঘি কার্যকর পীড়নের মূলনীতিগুলো দাঁড় করান, এবং ব্যাখ্যা করেন যে, মাটির কৃন্তন শক্তিমাত্রা (Shear Strength) মূলত কার্যকর পীড়ন দ্বারাই নিয়ন্ত্রিত হয়। তারজাঘির আবিষ্কৃত তত্ত্বের মধ্যে আরো আছে -- মাটির ভারবহন ক্ষমতা সংক্রান্ত তত্ত্ব, এবং কর্দমাক্ত মাটির দৃঢ়ীকরণের দরুন মাটির দেবে যাওয়ার ঘটনা পূর্বাভাস ব্যাখ্যা করার তত্ত্বাদি।
প্রয়োগ
পাহাড়ি এলাকা ও নদী তীরবর্তী ঢালুর জমির ক্ষেত্রে ঢালের স্থিতিশীলতা রক্ষা, অনুভূমিক মৃত্তিকা চাপ, বুনিয়াদের ভার বহন ক্ষমতা ইত্যাদি ক্ষেত্রে তাত্ত্বিক গবেষণা ও ব্যবহারিক প্রয়োগে মৃত্তিকা বলবিদ্যার রয়েছে ব্যাপক ভূমিকা।
আনফেইথফুল (২০০২-এর চলচ্চিত্র)
আনফেইথফুল হচ্ছে ২০০২ সালে মুক্তি প্রাপ্ত একটি মার্কিন ইংরেজি চলচ্চিত্র, আদ্রিয়ান লাইনের পরিচালনায় চলচ্চিত্রটিতে রিচার্ড গিয়ার, ডায়ান লেন এবং অলিভিয়ার মার্টিনেজ মুখ্য ভূমিকায় অভিনয় করেছিলেন; নারী এবং পুরুষের ব্যভিচার বা বিবাহবহির্ভূত দৈহিক সম্পর্কের কাহিনী নিয়ে নির্মিত এই চলচ্চিত্রটি ১৯৬৯ সালের একটি ফরাশি ভাষার চলচ্চিত্রের কাহিনীর উপর আধারিত ছিলো, ফরাশি চলচ্চিত্রটির নাম ছিলো লা ফেমে ইনফিদেল । রিচার্ড গিয়ার এবং ডায়ান লেন স্বামী-স্ত্রীর ভূমিকায় অভিনয় করেছিলেন এবং অলিভিয়ার মার্টিনেজ ছিলেন ব্যভিচারকারী পুরুষের চরিত্রে। ভারতীয় চলচ্চিত্র পরিচালক অনুরাগ বসু ভারতীয় দর্শকদের জন্য হিন্দি ভাষায় অনুরূপ একটি চলচ্চিত্র বানিয়েছিলেন যেটার নাম ছিলো মার্ডার, চলচ্চিত্রটিতে আনফেইথফুলের মত সত্যিকারের নগ্ন দৃশ্যের অবতারণা করা হয়নি।
চলচ্চিত্রটি ২০০২ সালের মে মাসের ১০ তারিখে মুক্তি পেয়েছিলো। অভিনেত্রী ডায়ান লেন নিউ ইয়র্ক ফিল্ম ক্রিটিক্স সার্কেল এবং ন্যাশনাল সোসাইটি অব ফিল্ম ক্রিটিক্স'এ সেরা অভিনেত্রী পুরস্কার জিতেছিলেন, এছাড়াও তিনি গোল্ডেন গ্লোব পুরস্কার এবং শ্রেষ্ঠ অভিনেত্রী বিভাগে একাডেমি পুরস্কারের জন্য মনোনয়নপ্রাপ্ত হয়েছিলেন।
কেষ্টপুর খাল
ইতিহাস
খালটি ১৯১০ সালে খনন করা হয়।একটি সেই সময় এটি কলকাতার একটি বানাজ্যিক খাল হিসাবে ব্যবহৃত হত। খালটিতে বিভিন্ন এলাকা থেকে কলকাতায় পণ্য বোঝাই নৌকা নোঙর করত। এছাড়া খালটি কলকাতার অন্যতম নিকাশি হিসাবে ব্যবহৃত হত।
সমস্যা
খালটি বর্তমানে পলি ও বর্জ্য পদার্থ দ্বার মজে গেছে।ফলে খালটি নিকাশি হিসাবে উপযুক্ত নয়।ফলে প্রতি বছর বর্ষায় খাল ছাপিয়ে বসতি এলাকায় জল জমে।এছাড়া জমা জলে মশার উৎপাত বারে এবং মশা বাহিত রোগের প্রাদুর্ভাব ঘটে।
খালের সৌন্দর্যায়ন
২০১৬ সালে খালটির সৌন্দর্যায়নের কাজ শুরু হয়।
জয় শাহ
জয় অমিত ভাই শাহ (জন্ম ২২ সেপ্টেম্বর ১৯৮৮) একজন ভারতীয় ব্যবসায়ী এবং ক্রিকেট প্রশাসক। তিনি ২০১৯ সালে ভারতীয় ক্রিকেট কন্ট্রোল বোর্ডের (BCCI) সচিব হন তিনি এশিয়ান ক্রিকেট কাউন্সিলের সভাপতিও। তিনি ভারতের বর্তমান স্বরাষ্ট্রমন্ত্রী অমিত শাহের ছেলে
জীবনের প্রথমার্ধ
জয় শাহ ভারতীয় জনতা পার্টির একজন ভারতীয় রাজনীতিবিদ অমিত শাহ এবং সোনাল শাহ ২২ সেপ্টেম্বর ১৯৮৮ সালে জন্মগ্রহণ করেন তিনি নির্মা বিশ্ববিদ্যালয় থেকে বি.টেক সহ স্নাতক হন। তিনি জয়েন্দ্র সেহগালের অধীনে আহমেদাবাদে ক্রিকেট প্রশিক্ষণ নেন।
কর্মজীবন
শাহ টেম্পল এন্টারপ্রাইজের একজন পরিচালক হিসাবে কাজ করেছিলেন, একটি কোম্পানি যা ২০০৪ সালে প্রতিষ্ঠিত হয়েছিল এবং কৃষি পণ্যের ব্যবসার সাথে জড়িত ছিল। কোম্পানিটি অক্টোবর ২০১৬-এ কার্যক্রম বন্ধ করে দেয়। শাহ কুসুম ফিনসার্ভের ৬০ শতাংশ শেয়ারের মালিক যা ২০১৫ সালে প্রতিষ্ঠিত হয়েছিল। ২০০৯ থেকে সেন্ট্রাল বোর্ড অফ ক্রিকেট, আহমেদাবাদের নির্বাহী বোর্ডের সদস্য হিসাবে কাজ করার পর, শাহ সেপ্টেম্বর ২০১৩ এ গুজরাট ক্রিকেট অ্যাসোসিয়েশন (GCA) এর যুগ্ম সম্পাদক হন। যুগ্ম-সচিব থাকাকালীন, তিনি আহমেদাবাদে নরেন্দ্র মোদী স্টেডিয়ামের GCA-এর নির্মাণকাজ তত্ত্বাবধান করেন, তার বাবা অমিত শাহের সাথে যিনি সেই সময়ে GCA-এর সভাপতি ছিলেন। শাহ ২০১৫ সালে বোর্ড অফ কন্ট্রোল ফর ক্রিকেট ইন ইন্ডিয়া (BCCI) এর অর্থ ও বিপণন কমিটির সদস্য হন। তিনি সেপ্টেম্বর ২০১৯ এ GCA যুগ্ম সচিবের পদ থেকে পদত্যাগ করেন। পরের মাসে, তিনি দেড় বছরের মেয়াদের জন্য বিসিসিআই-এর সেক্রেটারি নির্বাচিত হন এবং পাঁচজন পদাধিকারীর মধ্যে সর্বকনিষ্ঠ ছিলেন। ডিসেম্বর ২০১৯-এ, বিসিসিআই শাহকে আন্তর্জাতিক ক্রিকেট কাউন্সিলের ভবিষ্যত সিইসি বৈঠকের জন্য তার প্রতিনিধি হিসেবে নির্বাচিত করেছে। ২০২১ সালের জানুয়ারিতে, এশিয়ান ক্রিকেট কাউন্সিল শাহকে প্রেসিডেন্ট হিসেবে নিযুক্ত করেন।
ব্যাক্তিগত জীবন
ফেব্রুয়ারি ২০১৫ সালে, শাহ একটি ঐতিহ্যবাহী গুজরাটি অনুষ্ঠানে তার কলেজ বান্ধবী ঋষিতা প্যাটেলের সাথে বিয়ে করেন। বিয়েতে প্রধানমন্ত্রী নরেন্দ্র মোদি এবং অন্যান্য উচ্চপদস্থ সরকারি কর্মকর্তারা উপস্থিত ছিলেন।
বির্তক
দ্য ওয়্যার (ভারত) § জয় শাহ শাহ একটি ফৌজদারি মানহানির মামলা এবং দ্য ওয়্যারের সম্পাদকদের বিরুদ্ধে ₹১০০ কোটির একটি দেওয়ানি মামলা দায়ের করেন যারা অক্টোবর ২০১৭ সালের একটি নিবন্ধে জানান যে নরেন্দ্র মোদী ভারতের প্রধানমন্ত্রী হওয়ার এক বছর পর শাহের কোম্পানির আয় ১৬,০০০ গুণ বেড়েছে। ২০১৮ সালে, গুজরাট হাইকোর্ট একটি গ্যাগ অর্ডার পুনরুদ্ধার করে, যা আগে একটি দেওয়ানী আদালত দ্বারা দেওয়া হয়েছিল, ওয়েবসাইটে, এটিকে শাহের ব্যবসাগুলিকে মোদীর সাথে সংযুক্ত করে এমন কোনও বিষয়বস্তু প্রকাশ করতে বাধা দেয়। আগস্ট ২০১৯ সালে, দ্য ওয়্যার ফৌজদারি মানহানির মামলার বিরুদ্ধে আপিল প্রত্যাহার করে এবং ঘোষণা করে যে এটি বিচারে দাঁড়াবে।
এসিসি প্রিমিয়ার লিগ
এসিসি প্রিমিয়ার লিগ এশিয়ান ক্রিকেট কাউন্সিল কর্তৃক পরিচালিত একদিনের আন্তর্জাতিক ক্রিকেট প্রতিযোগিতা। এশিয়ান ক্রিকেট কাউন্সিলের সদস্যভূক্ত দেশসমূহ এ প্রতিযোগিতায় অংশগ্রহণ করে থাকে। ২০১৪ সালে প্রথম প্রতিযোগিতাটি অনুষ্ঠিত হয়।
যশোর জেলা সুইমিংপুল
যশোর জেলা সুইমিংপুল ২০০৮ সালে উদ্বোধন হওয়া বাংলাদেশের জেলা পর্যায়ের একটি সাঁতার ক্রীড়া আয়োজন ও প্রশিক্ষণ সুইমিংপুল। যশোর শহরের জিরো পয়েন্ট মোড়ে পৌরসভা কার্যালয়ের দক্ষিণে শহীদ সড়কে এটির অবস্থান। এটি জেলার একমাত্র সুইমিংপুল। বাংলাদেশের সকল সাঁতার ক্রীড়া আয়োজনের সরকারি ভেন্যুর মতই এটি জাতীয় ক্রীড়া পরিষদের অধিভূক্ত এবং স্থানীয় যশোর জেলা ক্রীড়া সংস্থার তত্বাবধায়নে রয়েছে।
ইতিহাস
২০০৫ সালের ৩১ ডিসেম্বর শহরের জিরো পয়েন্টের কাছে জাতীয় ক্রীড়া পরিষদের উদ্যোগে সুইমিংপুলটির নির্মাণ শুরু হয়। ২০০৮ সালের মাঝামাঝি এটির নির্মাণ শেষে সক্রীয় ব্যবহারের জন্য উদ্বোধন করা হয়। প্রকল্পটির নির্মাণ সম্পন্ন করতে ৩ কোটি ২০ লাখ টাকা ব্যয় হয়। ২০১২ সাল পর্যন্ত সক্রীয় থাকার পর পুলটি রক্ষণাবেক্ষণের অভাবে বন্ধ থাকে। ২০১৭ সালে জেলা ক্রীড়া সংস্থার হতে দায়িত্ব গ্রহণের পরে পুলটির সংস্কার করে যশোর পৌরসভা। ২০১৮ সালের জুলাই মাসের পুলটি পুনরায় চালু করা হয়।
জাহ্নবী কাপুর
জাহ্নবী কাপুর (জন্ম ১৬ মার্চ ১৯৯৭) হলেন একজন ভারতীয় বলিউড চলচ্চিত্রের উদীয়মান অভিনেত্রী। তিনি ভারতীয় অভিনেত্রী শ্রীদেবীর কন্যা। হিন্দি চলচ্চিত্র "ধড়ক" দিয়ে তার বলিউডে অভিষেক হয়।
কল্যাণী বিশ্ববিদ্যালয়
কল্যাণী বিশ্ববিদ্যালয় ভারতের পশ্চিমবঙ্গ রাজ্যের নদীয়া জেলায় অবস্থিত একটি বিশ্ববিদ্যালয়। এই বিশ্ববিদ্যালয়টি ন্যাক (NAAC) কর্তৃক তিন তারা বিশ্ববিদ্যালয়ের মর্যাদাপ্রাপ্ত। ১৯৬০ সালের ১ নভেম্বর ৪০০ একর ক্যাম্পাস ও ৩৭টি অনুমোদিত মহাবিদ্যালয় নিয়ে (১৬টি নদীয়ায়, ২০টি মুর্শিদাবাদে ও ১টি উত্তর ২৪ পরগনায়) বিশ্ববিদ্যালয়টি স্থাপিত হয়। এগুলি ছাড়া বিগত বছরগুলিতে বেশ কয়েকটি ইঞ্জিনিয়ারিং কলেজও এই বিশ্ববিদ্যালয়ের অনুমোদন পেয়েছে। ২১৭ জন শিক্ষক ও ২০০০ স্নাতকোত্তর ও পিএইচডি ছাত্রছাত্রী সহ এই বিশ্ববিদ্যালয়ের বিভাগগুলি হল বিজ্ঞান, কলা ও বাণিজ্য, শিক্ষা, ইঞ্জিনিয়ারিং, টেকনোলজি ও ম্যানেজমেন্ট, আইন, সঙ্গীত ও চারুকলা। মোট বিভাগের সংখ্যা ২৫।
প্রাঙ্গণ
রাজধানী কলকাতার ৫০ কিলোমিটার উত্তরে নয়নাভিরাম গ্রামীণ পরিবেশে কল্যাণী বিশ্ববিদ্যালয়ের মূল ও বৃহৎ শিক্ষাপ্রাঙ্গণটি অবস্থিত। এটি কল্যাণী শহরে অবস্থিত। এই অবস্থানগত সুবিধা বিশ্ববিদ্যালয়ের ‘ক্যাফেটেরিয়া অ্যাপ্রোচ’-এর পক্ষে বিশেষ উপযুক্ত। নিকটবর্তী রেলওয়ে স্টেশন হল কল্যাণী ঘোষপাড়া রেলওয়ে স্টেশন।
আরও দেখুন
কল্যাণী বিশ্ববিদ্যালয় কর্তৃক অনুমোদিত কলেজগুলির তালিকা
পেশোয়ার বিভাগ
পেশোয়ার বিভাগ পাকিস্তানের খাইবার পাখতুনখোয়া প্রদেশের প্রশাসনিক বিভাগ ছিল, যেটি ২০০০ সালে সংস্কারের তৃতীয় পর্যায়ে সরকার বিলুপ্ত না হওয়ার আগ পর্যন্ত বিভাগ হিসেবে পরিচালিত হত। ১৯৪৭ সালে স্বাধীনতায়, খাইবার পাখতুনখোয়া (তারপর উত্তর-পশ্চিম সীমান্ত প্রদেশ) দুটি বিভাগে বিভক্ত করা হয়, একটি ডেরা ইসমাইল খান এবং অপরটি পেশোয়ার।
ইতিহাস
পেশোয়ার প্রাচীন নাম পুরুশপুর। পেশোয়ার বিভাগ মূলত ব্রিটিশ ভারতের উত্তর-পশ্চিম সীমান্ত প্রদেশের একটি জেলা ছিল। জেলাটি প্রশাসনিকভাবে ৫টি তহসিলে বিভক্ত করা হয়েছিল:
ঈশান উদয়
ঈশান উদয় হ'ল ভারত সরকারের অধীনস্থ বিশ্ববিদ্যালয় অনুদান আয়োগ (The University Grants Commission, UGC) এবং মানব সম্পদ উন্নয়ণ মন্ত্রণালয়-এর (Ministry of Human Resource Development, MHRD) উত্তর-পূর্বের মেধাবী ছাত্র-ছাত্রীদের জন্য প্রদান করা এক বিশেষ বৃত্তি। যেকোনো শাখাতে ১০+২ সফল ভাবে উত্তীর্ণ হওয়া যেসব ছাত্র-ছাত্রী পরবর্তী পর্যায়ের উচ্চ শিক্ষায় নামভর্তি করে এবং যাদের পরিবারের বার্ষিক উপার্জন ৪.৫ লাখ টাকার কম তারা এই বৃত্তির জন্য আবেদন করতে পারে৷ এই বৃত্তি প্রতি বছরে উত্তর-পূর্বের দুই হাজার ছাত্র-ছাত্রী লাভ করে৷ বৃত্তির পরিমাণ প্রতি মাসে ৩,৫০০ টাকার থেকে ৫,০০০ টাকা। বর্তমানে এই বৃত্তির মূল্য মাসে ৭,৮০০ টাকা পর্যন্ত বৃদ্ধি করা হয়েছে। এই বৃত্তি কেবল স্নাতক পর্যায়ের পাঠ্যক্রমে অধ্যয়নের জন্য, স্নাতকোত্তর পাঠ্যক্রমের জন্য নয়৷
এই বৃত্তির জন্য এবার নির্বাচিত হ'লে পুরো স্নাতক পাঠ্যক্রমের সময়ের জন্য (৩/৪/৫ বছরর জন্য) বৃত্তির মেয়াদ প্রযোজ্য হয়। শিক্ষার্থী থাকার প্রমাণ হিসেবে ৩ মাস পর পর বিভাগীয় এবং শিক্ষানুস্থানের প্রধানের স্বাক্ষর থাকা 'continution form' জমা দিতে হয়।
মেরি হ্যাড আ লিটল ল্যাম্ব
"মেরি হ্যাড আ লিটল ল্যাম্ব" হল একটি ইংরেজি ভাষার ছড়া। যুক্তরাষ্ট্রে ঊনবিংশ শতকে এর উৎপত্তি হয়। এর রাউড ফোক সং ইনডেক্স নম্বর ৭৬২২।
প্রেক্ষাপট
বোস্টন পাবলিশিং ফার্ম কর্তৃক মার্শ, কেপে ও লিয়ন এই ছড়াটি প্রথম প্রকাশ করেন। সারাহ জোসেফা হ্যাল-এর কবিতা হিসেবে ২৪মে, ১৮৩০ সালে প্রকাশ হওয়া এই ছড়ার প্রেক্ষাপট সত্যিকারের কাহিনিকেন্দ্রিক বলে মনে করা হয়। হ্যালের জীবনী অনুযায়ী:
"সারাহ তার বাসার [নিউপোর্ট, নিউ হ্যাম্পশায়ার] কাছের একটি ছোট স্কুলে বাচ্চা ছেলে-মেয়েদেরকে পড়ানো শুরু করেন...এই ছোট স্কুলেই মেরির ভেড়া নিয়ে ঘটনা ঘটেছিল, যা পরবর্তীতে বিখ্যাত হয়ে যায়। সারাহ একদিন অবাক হয়ে দেখে যে তার এক ছাত্রী পোষা ভেড়া নিয়ে ক্লাসে ঢুকছে। যেহেতু ভেড়া নিয়ে ক্লাস করার অনুমতি ছিল না, তাই ভেড়াটি স্কুলের বাইরে সারাক্ষণ দাঁড়িয়ে ছিল। স্কুল শেষ হলে ভেড়াটি দৌঁড়ে মেরির কাছে চলে যায়। এরপর অন্যান্যরা জানতে চায় কেন ভেড়াটি মেরিকে এত ভালোবাসে? এর কারণ হিসেবে শিক্ষক বলেন যে সারাহ নিজেও ভেড়াটিকে অত্যন্ত ভালোবাসে, এজন্যই ভেড়াটিও তাকে ভালোবাসে। এই ঘটনার মাধ্যমে সারাহ পুরো ক্লাসে নৈতিক বাণী ছড়িয়ে দেয়ার কথা ভাবেন: And you each gentle animal,
And make them answer to your call,
If you are always kind."
বিতর্ক
যদিও প্রমাণ মেলেনি, তবুও স্টার্লিং, ম্যাসাচুসেটসের অনেকেই এই দাবিকে বিশ্বাস করেন। শহরের কেন্দ্রে দুই ফুট (৬১ সেমি) লম্বা একটি ভাস্কর্য ঐতিহাসিক স্মৃতিচিহ্ন হিসেবে রয়েছে, যা কীনা মেরির ছোট ভেড়াকে প্রতিনিধিত্ব করছে। মেরির সেই রেডস্টোন স্কুলটি ১৭৯৮ সালে প্রতিষ্ঠিত হয়। পরবর্তীতে এই সম্পত্তি হেনরি ফোর্ড কেনেন এবং একটি চার্চইয়ার্ডে স্থাপিত হয়, যা সাবডিউরি ম্যাসাচুসেটসে অবস্থিত ওয়েসাইড ইনের জায়গা ছিল। মেরি সয়্য্যারের বাড়িটি ন্যাশনাল রেজিস্টার অব হিস্টোরিক প্লেসেস হিসেবে চিহ্নিত হলেও ১২ আগস্ট, ২০০৭ সালের একটি অগ্নিকাণ্ডে সেটি ধ্বংস হয়।
লেখা
মূল প্রকাশিত লেখাটি তিন স্তবকবিশিষ্ট ছিল, যার প্রতিটি আট বাক্যে গঠিত। যদিও এবিএবি ছড়া পদ্ধতি অনুযায়ী প্রতিটি স্তবক দুইটি চার বাক্যের অংশে গঠিত।
১৮৩০ সালে লোয়েল ম্যাসন পংক্তিতে সুরারোপ করেন কিছু কথা পুনর্বার বলার মাধ্যমে:
প্রভাব
১৮৭৭ সালে টমাস আলভা এডিসন তার তৈরি নতুন ফোনোগ্রাফ যন্ত্রে সর্বপ্রথম এই অডিওটি রেকর্ড করেন। এটা প্রথম কোনো ইংরেজি রচনার রেকর্ড ছিল। ১৯২৭ সালে এডিসন পুনরায় রেকর্ডটি করেন, যা এখনো প্রচলিত রয়েছে। ১৯৭৮ সালের সর্বপ্রথম রেকর্ডিংটি থ্রি-ডি প্রতিচ্ছবি তৈরির মাধ্যমে ২০১২ সালে পুনরায় তৈরি করা হয়।
মিডিয়া
দ্রষ্টব্য: এই সুরটি ব্রিটিশ সংস্করণ অনুযায়ী, যা আমেরিকান সংস্করণ হতে কিছুটা ভিন্ন হতে পারে।
২০২১ আইসিসি পুরুষ টি২০ বিশ্বকাপ আমেরিকা বাছাইপর্ব
২০২১ আইসিসি পুরুষ টি২০ বিশ্বকাপ আমেরিকা বাছাইপর্ব ছিল একটি ক্রিকেট টুর্নামেন্ট যেটি ২০২২ আইসিসি পুরুষ টি২০ বিশ্বকাপে খেলার যোগ্যতা অর্জনের একটি ধাপ হিসেবে ২০২১ সালের নভেম্বর মাসে অ্যান্টিগায় খেলা হয়। টুর্নামেন্টের সেরা দুই দল দুই বৈশ্বিক বাছাইপর্বের একটিতে খেলার যোগ্যতা লাভ করে। ২০১৮ সালের এপ্রিল মাসে আন্তর্জাতিক ক্রিকেট কাউন্সিল (আইসিসি) ২০১৯ সালের ১ জানুয়ারি থেকে সদস্য দলগুলোর মধ্যে অনুষ্ঠিত হওয়া সকল পুরুষ টোয়েন্টি২০ (টি২০) ম্যাচকে আন্তর্জাতিক মর্যাদা প্রদান করে, যে কারণে আঞ্চলিক বাছাইপর্বের সবগুলো ম্যাচ টোয়েন্টি২০ আন্তর্জাতিক (টি২০আই) হিসেবে খেলা হয়।
প্রাথমিকভাবে টুর্নামেন্টটি ২০২০ সালের ১৮ ও ২৪ আগস্টের মধ্যে অনুষ্ঠিত হওয়ার কথা ছিল। কিন্তু ২০২০ সালের জুন মাসে কোভিড-১৯ মহামারির কারণে টুর্নামেন্টটিকে ২০২১ সাল পর্যন্ত স্থগিত করা হয়। ২০২০ সালের ডিসেম্বর মাসে আইসিসি বাছাইপর্বের রূপরেখা হালনাগাদ করে। ২০২১ সালের ১৭ ও ২৩ জুলাই-এর মধ্যে কানাডার টরন্টোতে টুর্নামেন্টটি খেলা হবে বলে নির্ধারণ করা হয়, কিন্তু ২০২১ সালের মে মাসে মহামারির কারণে টুর্নামেন্টটি আবার স্থগিত করা হয়।  ২০২১ সালের অক্টোবর মাসে আইসিসি আমেরিকা বাছাইপর্বের সূচি নিশ্চিত করে।
টুর্নামেন্টে অপরাজিত চ্যাম্পিয়ন হয়ে মূল বাছাইপর্বে উত্তীর্ণ হয় মার্কিন যুক্তরাষ্ট্র। দ্বিতীয় স্থান অর্জন করে মূল বাছাইপর্বে খেলার যোগ্যতা লাভ করে কানাডা।
পয়েন্ট তালিকা
মূল বাছাইপর্বে উত্তীর্ণ
লাভ ম্যারেজ (১৯৫৯-এর চলচ্চিত্র)
লাভ ম্যারেজ (लव मैरिज) ১৯৫৯ সালে মুক্তিপ্রাপ্ত একটি হিন্দি চলচ্চিত্র। সুবোধ মুখোপাধ্যায় দ্বারা রচিত ও পরিচালিত এই চলচ্চিত্রে দেব আনন্দ এবং মালা সিনহা মুখ্য ভূমিকায় অভিনয় করেছিলেন।
কাহিনী
সুনিল কুমার (দেব আনন্দ) ঝাঁসি শহরের একটি তারকা ক্রিকেট খেলোয়াড় এবং তার ভাইয়ের পরিবারের সাথে বসবাস করেন। সুনিলের বোন উমা ও তার ছোট ছেলেটি তার জন্য গভীর স্নেহ প্রকাশ করে এবং সুনিল তাদের সুখী পরিবারের কারণ বলে মনে করে। শীঘ্রই, সুনিল চাকরির ইন্টারভিউতে যোগ দেওয়ার জন্য বোম্বে যান এবং সেখানে থাকার জন্য তিনি একটি রুম ভাড়া দেন। বাড়িওয়ালার মেয়ে গীতা (মালা সিনহা) প্রাথমিকভাবে সুনিলকে অপছন্দ করে, কিন্তু তাকে ক্রিকেট খেলতে দেখে সে তার সাথে প্রেমে পড়ে। শীঘ্রই তারা বিয়ে করে সুন্নি পরিবারের সাথে বসবাস করতে ঝাঁসি ফিরে যায়। কিন্তু সুনিলের আচরণ ভয়ানক হয়ে ওঠে এবং সবাই তাকে ঘৃণা করতে শুরু করে তবে তাদের সুসংগত জীবন সমস্যার মধ্য দিয়ে যায়। সুনিল ও গীতার মধ্যে কার ঘর্ষণ ঘটাচ্ছে? সুনিল কেন অপছন্দ করে সবাই? সুনিল বিশ্বের গোপন রহস্য কী?
জে ডব্লিউ ম্যারিয়ট মুম্বাই
জে ডব্লিউ ম্যারিয়ট হোটেল, মুম্বাই হলো মুম্বাইয়ের জুহু এলাকায় অবস্থিত একটি আবাসিক হোটেল। এটি ভারতের ব্যবসায়িক গোষ্ঠী মেরিয়ট গ্রুপের নেতৃস্থানীয় হোটল। এই হোটেলটির প্রতিষ্ঠাতা হলো জেডব্লুউ মেরিয়ট জুনিয়র এবং এটার সহ-স্বত্তাধিকারী হলো রাহেজা হোসপিটালিটি। নাম থেকেই বোঝা যাচ্ছে জেডব্লুউ মেরিয়ট হোটেলটি মুম্বাই এলাকার জুহু অঞ্চলে অবস্থিত, যা কিনা মূলত ঠিক জুহু সৈকতের দৃষ্টিসীমাতে অবস্থিত। যখন প্রতিষ্ঠা করা হয় তখন জেডব্লুউ মেরিয়ট,মুম্বাই ছিল ভারতের ভেতরের জেডব্লুউ মেরিয়ট ব্যান্ডের প্রথম উদ্যেগ। মূল হোটেল ব্যবসার পাশাপাশি এটি বিবাহ অনুষ্ঠানেও সেবা প্রদান করে থাকে। হোটেলটিতে আছে স্পা এর সুব্যবস্থা, খাবার খাওয়ার জন্য চমৎকার সব রেস্তোরা, বিবহ অনুষ্ঠানের জন্য বিশাল বিশাল হল রুম, শারিরিক কসরৎ করার জন্য রয়েছে জিম এবং থাকার জন্য রয়েছে আবাসিক কামড়া।
এই হোটেলটির মধ্য আরো আছে একটি নাইটক্লাব যার নাম হলো ইনিগমা যেখানে বিখ্যাত বিখ্যাত বলিউড অভিনেতা অভিনেত্রীরা আগমন করা কারণ এটা তাদের নিকট খুবই জনপ্রিয়। জেডব্লুউ মেরিয়ট হোটেলে আরো আছে কুয়ার স্পা, যা কিনা মেরিয়ট ব্রান্ডের অগ্রগামী এবং নামকরা স্পা।
পরিচিতি
হোটেলটি ২০০২ সালের জানুয়ারি মাসে চালু হয় জুহু এলাকার তারা রোড, মম্বাইতে।হোটেলটিতে ৩৫৬ টি অত্যন্ত সুন্দর কামড়া আছে এবং সেখানে বহিরাগতদের জন্য আবাসিক সুবিধা প্রদান করা হয়। এছাড়া আছে ২৯ টি স্যুট যা কিনা একটি চমৎকার অভিজ্ঞতা প্রদান করে। আছে ৫ টি রেস্তোরা যেখানে চমৎকার চমৎকার খাবারের মেনু পরিবেশন করা হয়। মেহমানদের গাড়ি রাখার জন্য রয়েছে সুবিশাল পাকিং ব্যবস্থা। মুম্বাই এর সিনেমা পাড়া সংলগ্ন হবার কারণে হোটেলটিতে বলিউড সংশ্লিষ্ট অভিনেতা, অভিনেত্রী এবং কলাকুশলীরা প্রায়শই হোটেলটিতে আসা যাওয়া করেন।
সেবাসমূহ
জেডব্লুউ মেরিয়ট হোটেলটিতে আছে অসাধারন সামুদ্রিক দৃশ্য দেখা সম্ভব এমন সব রুম এবং স্যুট সমূহ। ডিলাক্স রুম, ডিলাক্স সমুদ্র সৈকত দৃশ্য সংবলিত রুম, এক্সিকিউটিভ ওশান ভিউ রুম, প্রিমিয়ার ক্লাব রুম এবং স্টুডিউ রুম সমূহ হলো কিছু কামড়া যা জেডব্লুউ মেরিয়ট হোটেলে বিদ্যমান।
এক্সিকিউটিভ জুহু বিচ স্যুট, গ্র্যান্ড অসিয়ান স্যুট, রয়েল লোটাস স্যুট এবং প্রেসিডেন্টসিয়াল স্যুট সমূহ হলো জেডব্লুউ মেরিয়ট হোটেলে থাকা কয়েক ধরনের স্যুট।
সুযোগ-সুবিধা
জেডব্লুউ মেরিয়ট এ থাকা ফিটনেস সেন্টারে আছে হৃদযন্ত্রের জন্য উপকারী ব্যায়াম সম্পর্কিত শারীরিক কসরত যন্ত্রপাতি, বিনামূল্যের ভার যন্ত্র এবং ভাইব্রো জিম। একটি নির্দিষ্ট অর্থের বিনিময়ে ব্যক্তিগত শারিরিক শিক্ষা, এবং একটি জিম, জ্যাকুজ্জি, বাষ্প এবং সাউনা সুবিধা ।
জেডব্লুউ মেরিয়ট হোটেলে এছাড়া আছে পরিবার এবং শিশুদের জন্য বিশেষ ব্যবস্থা যেমন, শিশুদের পুল, অভ্যন্তরীন সিনেমা হল, বাচ্চাদের রবিবার মিলনস্থল এবং বাচ্চাদের রুম।
তাজিকিস্তানের ভূগোল
তাজিকিস্তান উত্তর এবং পশ্চিমে কিরগিজস্তান ও উজবেকিস্তান, পূর্ব দিকে চীন এবং দক্ষিণে আফগানিস্তান এর মধ্যে অবস্থিত একটি দেশ। তাজিকিস্তানের ভূভাগের ৯৩ শতাংশ অঞ্চল জুড়ে রয়েছে পর্বতসমূহ। দুটি মূল পর্বত শ্রেণী পামির পর্বতমালা এবং অ্যালে পর্বতমালা বহু হিমবাহযুক্ত স্রোত ধারা এবং নদীর জন্ম দিয়েছে যা প্রাচীন কাল থেকেই কৃষিজমিতে সেচের জন্য ব্যবহৃত হয়ে আসছে। মধ্য এশিয়ার অন্যান্য প্রধান পর্বতশ্রেণী থিয়েন শান উত্তর তাজিকিস্তানের প্রান্ত ছুঁয়ে চলে গেছে। দেশটির পার্বত্য অঞ্চলটি তাজিকিস্তানের দুটি প্রধান জনসংখ্যা কেন্দ্রকে পৃথক করেছে যাঁরা দেশের অপেক্ষাকৃত নিম্নাঞ্চল ভাগের দক্ষিণের (পঞ্জ নদী) এবং উত্তরের (ফারগানা উপত্যকা) অংশে বসবাস করেন। নিবিড় কৃষি ও শিল্প ক্ষেত্রে সোভিয়েত ইউনিয়ন এর প্রাকৃতিক সম্পদ ব্যবহারের সংস্থান নীতিসমূহের দ্বারা এক পরিবেশগত সমস্যার উত্তরাধিকার দিয়ে স্বাধীন তাজিকিস্তানকে ছেড়ে গিয়েছে।
ভূসংস্থান এবং নিকাশী
তাজিকিস্তানের অপেক্ষাকৃত নিম্ন অধিরোহ অঞ্চলটি তিনটি পর্বত শ্রেণীর দ্বারা উত্তর এবং দক্ষিণ অঞ্চলে বিভক্ত। এই পর্বত শ্রেণী বিশাল থিয়েন শান পর্বতমালার পশ্চিম দিকের বর্ধিত অংশ দ্বারা গঠিত। পূর্ব থেকে পশ্চিমে মূলত সমান্তরালভাবে চলমান পর্বত শ্রেণীগুলি হ'ল তুর্কস্তান, জারাভশান (জারাফশান) এবং হিসোর (গিসার) পর্বত। এর মধ্যে সর্বশেষটি রাজধানী দুশানবের ঠিক উত্তরে এবং পশ্চিম-মধ্য তাজিকিস্তানে অবস্থিত।
তাজিকিস্তানের অর্ধেকেরও বেশি ভূভাগের উচ্চতা উপরে অবস্থাণ করছে। এমনকি নিম্নভূমিগুলি যা সুদূর উত্তরে ফারগানা উপত্যকা এবং দক্ষিণ-পশ্চিমে খতলোন প্রদেশ এ অবস্থিত - তাদের ভূভাগও সমুদ্রপৃষ্ঠ থেকে বেশ উপরে অবস্থান করছে। তুর্কস্তান পর্বতে পশ্চিমভাগের শৃঙ্গগুলির মধ্যে সর্বোচ্চতা হল । এই পর্বত শ্রেণীর পূর্ব দিকের সর্বোচ্চতা সম্পন্ন স্থানটি কিরগিজস্তানের সীমান্তের নিকটে অবস্থিত। এই অঞ্চলটিতে পামির-অ্যালে পর্বতমালার শিখরগুলির প্রাধান্য বর্তমান যার মধ্যে আছে পূর্বতন সোভিয়েত ইউনিয়নের তিনটি সর্বোচ্চ শৃঙ্গের দুটি: মাউন্ট লেনিন —  এবং ইসমাইল সোমানী শৃঙ্গ — । এই অঞ্চলের অন্যান্য বেশ কয়েকটি শৃঙ্গের উচ্চতাও  সীমা অতিক্রম করেছে। এই পর্বতগুলিতে রয়েছে অসংখ্য হিমবাহ যার মধ্যে বৃহত্তম ফেদচেনকো হিমবাহ  এর চেয়েও বেশি স্থান দখল করে আছে এবং মেরু অঞ্চলের বাইরে এটিই বিশ্বের বৃহত্তম হিমবাহ। যেহেতু তাজিকিস্তান একটি সক্রিয় ভূমিকম্প বলয়ে রয়েছে তাই এখানে তীব্র ভূমিকম্পও সাধারণ ঘটনা।
ডানিলিয়ো ডুকি
ডানিলিয়ো রাইমুন্ডো ডুকি (Danilho Doekhi; জন্ম: ৩০ জুন ১৯৯৮; ডানিলিয়ো ডুকি নামে সুপরিচিত) হলেন একজন ওলন্দাজ পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব ইউনিয়ন বার্লিনের হয়ে রক্ষণভাগের খেলোয়াড় হিসেবে খেলেন।  তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।
২০১৫ সালে, ডুকি নেদারল্যান্ডস অনূর্ধ্ব-১৮ দলের হয়ে নেদারল্যান্ডসের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
ডানিলিয়ো রাইমুন্ডো ডুকি ১৯৯৮ সালের ৩০শে জুন তারিখে নেদারল্যান্ডসের রটারডামে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
ডুকি নেদারল্যান্ডস অনূর্ধ্ব-১৮, নেদারল্যান্ডস অনূর্ধ্ব-১৯, নেদারল্যান্ডস অনূর্ধ্ব-২০ এবং নেদারল্যান্ডস অনূর্ধ্ব-২১ দলের হয়ে খেলার মাধ্যমে নেদারল্যান্ডসের প্রতিনিধিত্ব করেছেন। নেদারল্যান্ডসের বয়সভিত্তিক দলের হয়ে তিনি প্রায় ৫ বছরে ১৩ ম্যাচে অংশগ্রহণ করেছেন।
ইহুদি মহিলা লীগ (জার্মানি)
ইহুদি মহিলা লীগ (Jüdischer Frauenbund, জেএফবি) সংগঠনটি ১৯০৪ সালে বার্থা প্যাপেনহেইম দ্বারা প্রতিষ্ঠিত হয়েছিল। প্যাপেনহেইম তার অস্তিত্বের প্রথম বিশ বছর ধরে জেএফবি এর নেতৃত্ব দেন এবং ১৯৩৬ সালে তার মৃত্যুর আগ পর্যন্ত এতে সক্রিয় ছিলেন জেএফবি ২০ শতকে ক্রমশ জনপ্রিয় হয়ে ওঠে। ১৯২৮ সালে এটি শীর্ষ অবস্থানে পৌছায়, সংগঠনটির ৩৪টি স্থানীয় শাখা এবং ৪৩০টি সহায়ক গ্রুপে ৫০,০০০ সদস্য ছিল। সেই সময়ে, জেএফবি ছিল জার্মানির তৃতীয় বৃহত্তম ইহুদি সংগঠন, জার্মানির ১৫-২০% ইহুদি মহিলা সদস্য হয়েছিল।
লক্ষ্য এবং কাজ
জেএফবি ইহুদি সম্প্রদায়ের মহিলাদের অভিজ্ঞতা উন্নত করার প্রাথমিক আগ্রহের একটি সম্প্রদায় ছিল। এটি মহিলাদের ইহুদি ঐতিহ্যের সাথে ঘনিষ্ঠ সংস্পর্শে আনার ইচ্ছা সম্পর্কে খোলা ছিল। সংগঠনের অনেক সদস্য তুলনামূলকভাবে আত্তীকৃত ইহুদি পরিবারের ছিল যারা ঐতিহ্য থেকে দূরে সরে গিয়েছিল, এবং কিছু তাদের স্বামীদের দ্বারা তাদের ইহুদি পরিচয় গোপন করতে উৎসাহিত হয়েছিল। এই নারীদের মধ্যে কেউ কেউ তাজেদাকাহ, বা ইহুদি আইন দ্বারা বাধ্যতামূলক দাতব্য দানের নারীবাদী অনুশীলনের বিকাশের মাধ্যমে প্রতিক্রিয়া দেখিয়েছিল। স্থানীয় মহিলা সংস্থাগুলির জনহিতকর অবদানগুলি কেন্দ্রীভূত সামাজিক প্রচারের পাশাপাশি আন্তর্জাতিক সহযোগীদের সাথে সম্পর্ক রক্ষণাবেক্ষণকে সমর্থন করেছিল। এই কাজটি ১৯১৭ সালে জার্মানিতে ইহুদিদের কল্যাণের জন্য কেন্দ্রীয় কার্যালয় (জেডডব্লিউএসটি) প্রতিষ্ঠার দিকে পরিচালিত করে। সংগঠনটি, বিশেষ করে তার প্রথম বছরগুলিতে, ইহুদি সম্প্রদায়ের মহিলাদের ভোটাধিকারের জন্য লড়াইয়ে মনোনিবেশ করেছিল। সংগঠনটি ইহুদি-বিদ্বেষের বিরুদ্ধে লড়াই করাকে প্রধান অগ্রাধিকার দিয়েছিল, যদিও এটি অনেক ইহুদি পুরুষদের গোষ্ঠীর মতো বিষয়টিতে কম জোর দেয়। জেএফবি ইহুদি মহিলাদের সামাজিক এবং শিক্ষাগত সংস্থান সরবরাহ করে এবং জার্মানি এবং বিদেশে "মহিলা দাসত্ব", পতিতাবৃত্তি এবং নৈতিক অবক্ষয়কে সংজ্ঞায়িত করার শেষ চেষ্টা করেছিল। প্যাপেনহেইম বিভিন্ন অনুষ্ঠানের মধ্য দিয়ে পূর্ব ইউরোপে ভ্রমণ করেছিলেন, যা তাকে পতিতাবৃত্তির বিরুদ্ধে লড়াই করার এবং পূর্ব ইউরোপের ইহুদি মহিলাদের জীবনকে উন্নত করার দিকে সংগঠনটিকে এগিয়ে নিতে অনুপ্রাণিত করেছিল। জেএফবি প্রথম বিশ্বযুদ্ধের প্রাদুর্ভাবের সময় বিদেশে ইহুদি মহিলাদের সাহায্য করার প্রচেষ্টা থেকে সরে এসেছিল৷ প্রথম বিশ্বযুদ্ধের পর, জেএফবি অল্পবয়সী ইহুদি মহিলাদের সংগঠনে আনার জন্য সংগ্রাম করেছিল এবং প্রধানত নারীবাদী বিষয়গুলির চেয়ে ইহুদি সমস্যাগুলিকে অগ্রাধিকার দিয়েছিল।
ইন্দ্রা লোহানি
ইন্দ্রা লোহানি (इंद्र लोहनी; ১ এপ্রিল ১৯৬৮ - ১ জানুয়ারী ২০০৯) একজন শীর্ষস্থানীয় নেপালি আইনজীবী, রাজনৈতিক টকশো উপস্থাপক এবং সংবাদ প্রতিবেদক ছিলেন। মূলত তিনি তার রাজনৈতিক টেলিভিশন টক-শো বাহাস (আলোচনার জন্য নেপালি শব্দ) এর জন্য পরিচিত ছিলেন এবং পরবর্তীতে এই অনুষ্ঠানটি কান্তিপুর টেলিভিশনে কান্তিপুর বাহাস শিরোনামে তার মৃত্যুর আগ পর্যন্ত প্রচারিত হয়।
প্রাথমিক জীবন
লোহানির জন্ম নেপালের ঝাপা জেলার রংপুর গ্রাম লখনপুর -৮ এ। তার পিতা শারদা প্রশাদ লোহানি এবং মা হরিমায়া লোহানি। শারদা প্রশাদ এবং হরিমায়ার পাঁচ সন্তানের মধ্যে তিনি ছিলেন দ্বিতীয় সন্তান। মাঝারি গড়ের একজন শিক্ষার্থী হিসাবে তিনি রাজধানী কাঠমান্ডুতে নেপাল আইন ক্যাম্পাস কলেজে আইনজীবী হিসাবে যোগদানের আগে মাধ্যমিক শিক্ষার জন্য একটি সরকারী স্কুলে পড়াশোনা করেছিলেন। পরে তিনি এলএলএম ডিগ্রি অর্জনের জন্য ভারতের বেঙ্গালুরুতে ন্যাশনাল কলেজ ইন বেঙ্গালুরুতে যোগ দিয়েছিলেন।
কর্মজীবন
রাজতন্ত্রের সময়, ২০০৬ সালের বিপ্লবের আগে, সরকার নিয়ন্ত্রিত নেপাল টেলিভিশনে তার শো তার সাক্ষাৎকারে রাজনীতিবিদদের কাছে তার সরাসরি প্রশ্নের কারণে ব্যাপকভাবে সেন্সর করা শুরু হয়। এর ফলে তিনি নেপাল টেলিভিশনে অনুষ্ঠান ছেড়ে দেন, কিন্তু শীঘ্রই কান্তিপুর বাহাস নামে একটি বেসরকারি নিয়ন্ত্রিত টেলিভিশন কান্তিপুর টেলিভিশনে অনুষ্ঠান শুরু করেন। ২০০৬ সালের জনগণের বিপ্লবের পর এই অনুষ্ঠান এখনো তার দর্শকদের কাছে প্রিয় হয়ে উঠেছে এবং দেশটির পরিবর্তনশীল রাজনীতিতে নতুন করে আগ্রহ সৃষ্টি করার পর তিনি আরো মনোযোগ আকর্ষণ করেছেন। তিনি একজন সমাজকর্মী এবং সংস্কারক হিসেবেও পরিচিত।
পূর্ব নেপালের বন্যা কবলিত এলাকা থেকে তার প্রতিবেদনের কারণে অনেকে তাকে বীর ত্বরান্বিত বলে বিবেচনা করে যেখানে তিনি নেপাল সেনাবাহিনীর সাথে একসাথে উদ্ধার কার্যক্রমে অংশগ্রহণ করেন। তিনি দেশের গ্রাম ও গ্রামাঞ্চলে শিক্ষা ও অন্যান্য ক্ষেত্রে অবকাঠামোগত উন্নয়ন আনার প্রচেষ্টা করেছেন বলেও জানা যায়। এমনকি তার মৃত্যুর পরেও তার পরিবার সামাজিক এবং ধর্মীয় ক্ষেত্রে অবদান রাখছে, যা তাদের মতে লোহানির স্মৃতি রক্ষার্থে করা হচ্ছে।
মৃত্যু
২০০৯ সালের ১৬ জানুয়ারি রাত ৮টার দিকে হৃদরোগে আক্রান্ত হয়ে লোহানির মৃত্যু ঘটে। ডাক্তাররা লোহানির শরীরে বাহ্যিক আঘাতের কোন চিহ্ন পাওয়া পাননি। লোহানি ফ্যাটি লিভার নামে পরিচিত একটি লিভার রোগে ভুগছিলেন এবং তিনি রক্তচাপের রোগীও ছিলেন। এর আগে, তার মৃত্যুর দিন, লোহানি তার মেয়ের সাথে একটি মন্দিরে যাওয়ার সময় অস্বস্তির কথা বলেছিলেন এবং কিছু সময়ের জন্য অজ্ঞান হয়ে গিয়েছিলেন। জ্ঞান ফিরে পাওয়ার পর তিনি স্থানীয়দের তাকে বাড়িতে পৌঁছে দিতে অনুরোধ করেছিলেন। বাড়ি থেকে হাসপাতালে নিয়ে যাওয়ার সময় তিনি মারা যান। রাত ৮টা ১০ মিনিটে কাঠমান্ডুর নরভিক ইন্টারন্যাশনাল হাসপাতালে তাকে মৃত ঘোষণা করা হয়।
তার অন্ত্যেষ্টিক্রিয়ায় পশুপতি মন্দিরের শ্মশান এলাকায় হাজার হাজার মানুষ উপস্থিত ছিল।
জামালপুর টাউন জংশন রেলওয়ে স্টেশন
জামালপুর টাউন জংশন রেলওয়ে স্টেশন বাংলাদেশের ময়মনসিংহ বিভাগের জামালপুর জেলার একটি জংশন রেলওয়ে স্টেশন। এটি জামালপুর জেলা শহরের প্রাণকেন্দ্রে অবস্থিত।
ইতিহাস
১৮৮৫ সালে ময়মনসিংহের সঙ্গে ঢাকার সংযোগ স্থাপন করে রেলপথ স্থাপিত হয়। এই রেলপথ ১৮৯৪ সালে জামালপুর পর্যন্ত, ১৮৯৯ সালে সরিষাবাড়ী উপজেলার জগন্নাথগঞ্জ পর্যন্ত সম্প্রসারিত হয়। ১৯১২ সালে জামালপুর থেকে বাহাদুরাবাদ রেললাইন তৈরি হলে জামালপুর জংশন স্টেশনে পরিণত হয়।
পরিষেবা
জামালপুর রেলওয়ে স্টেশন দিয়ে যেসকল ট্রেন চলাচল করে নিম্নে তা উল্লেখ করা হলো:
দানা ফিরাস
রাজকন্যা দানা ফিরাস (জন্মঃ ২৭ অক্টোবর, ১৯৭০) হলেন রাজপুত্র ফিরাস বিন রা'দের স্ত্রী। ফিরাস বিন রা'দ হলেন রা'দ বিন জেইদ এবং মাজদা রা'দের পুত্র। রাজকন্যা দানা ফিরাস ঐতিহ্য সুরক্ষা ও উন্নয়ন, পর্যটন, রাজনৈতিক অংশগ্রহণ ও শান্তি স্থাপন ইত্যাদি বিষয়ে একজন আন্তর্জাতিক উকিল।
তিনি পেট্রা ন্যাশনাল ট্রাস্টের পরিচালনা পর্ষদের সভাপতির দায়িত্ব পালন করেছেন এবং রয়েল হাশেমি কোর্ট এবং জর্ডান সরকারের মন্ত্রণালয়ে মধ্যে যোগসূত্র স্থাপনকারী হিসেবে করেন। ইউনেস্কোর মহাপরিচালক ইরিনা বোকোভা তাকে ২০১৭ সালের জুন মাসে ইউনেস্কোর শুভেচ্ছাদূত হিসেবে মনোনীত করেছিলেন। সাংস্কৃতিক ঐতিহ্য সংরক্ষণ ও সচেতনতায় তার সুপারিশ বিশ্ব পর্যটন সংস্থার দুইটি ঘোষণায় অন্তর্ভুক্ত করা হয়েছিল।
শিক্ষা এবং প্রাথমিক জীবন
রাজকন্যা দানা জর্ডানের আম্মানে জন্মগ্রহণ করেছিলেন। তিনি জর্ডানের আম্মান ব্যাচ্যালারিয়েট স্কুলে পড়াশোনা করেছেন। তারপরে বোস্টন বিশ্ববিদ্যালয় থেকে আন্তর্জাতিক সম্পর্ক ও অর্থনীতিতে বিএ করেছেন। লন্ডন স্কুল অফ ইকোনমিক্স থেকে আন্তর্জাতিক উন্নয়নে এমএসসি এবং হার্ভার্ড বিশ্ববিদ্যালয় থেকে পাবলিক পলিসি এন্ড ডেভেলপমেন্টে এমপিএ ডিগ্রি অর্জন করেছেন।
পেশা
১৯৯৩ থেকে ২০০০ সাল পর্যন্ত রাজকন্যা দানা রয়্যাল হাশেমাইট কোর্ট-এ কাজ করেন। তার কার্যক্রম টেকসই উন্নয়ন, পরিবেশ সুরক্ষা, উন্নয়নে নারীর অংশগ্রহণ, যুব স্বাস্থ্য ও শিক্ষার উন্নতি ইত্যাদি বিষয়কে বর্ধিত করে। ১৯৯৯ সালে রাজকন্যা দানা হুসাইন ফাউন্ডেশন প্রতিষ্ঠায় কাজ করেন।
সাংস্কৃতিক ঐতিহ্য সংরক্ষণ
রাজকন্যা দানা বর্তমানে ঐতিহ্য সুরক্ষা ও সংরক্ষণের ক্ষেত্রে জর্ডানের প্রাচীনতম জাতীয় বেসরকারী সংস্থা পেট্রা ন্যাশনাল ট্রাস্টের সভাপতির দায়িত্ব পালন করছেন। পেট্রা ন্যাশনাল ট্রাস্ট ১৯৮৯ সালে প্রতিষ্ঠিত হয়।
ব্যক্তিগত জীবন
৭ আগস্ট, ১৯৯৯ সালে রাজকন্যা দানা রাজপুত্র রাদ বিন জেইদের পুত্র রাজপুত্র ফিরাসকে বিয়ে করেন। তার মাতামহ, রাজকন্যা ফাহরেলনিসা জেইদ, ছিলেন খ্যাতনামা তুর্কি চিত্রশিল্পী।
রাজকন্যা দানা ও রাজপুত্র প্রিন্স ফিরাসের তিনজন সন্তান রয়েছেঃ
তিনি জর্ডানের আম্মানে পরিবারের সাথে থাকেন।
প্রকাশনা
২০১৫ঃ রাজকন্যা দানা হাফিংটন পোস্টে একটি লেখা প্রকাশ করেন, যার নাম ছিলোঃ গ্লোবাল ডেভলপমেন্ট গোলস অ্যান্ড হেরিটেজ প্রিজার্ভেশন।
২০১২ঃ পেট্রায় পর্যটন এবং প্রত্নতাত্ত্বিক ঐতিহ্য ব্যবস্থাপনাঃ বিকাশ বা ধ্বংসে অবদান রাখা নিয়ামক
২০০৭ঃ তিনি ২০০৭ সালে স্টেট অফ দ্য ওয়ার্ল্ড রিপোর্টের জন্য একটি সংক্ষিপ্ত নিবন্ধ রচনা করেছিলেন এবং ওয়াশিংটন, ডিসিতে এই প্রতিবেদনের প্রকাশনা উৎসবে অংশ নিয়েছিলেন
টেরি জেনার
টেরেন্স জেমস জেনার (জন্ম: ৮ সেপ্টেম্বর, ১৯৪৪ - মৃত্যু: ২৫ মে, ২০১১) পশ্চিম অস্ট্রেলিয়ার মাউন্ট ললি এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ও কোচ ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৭০ থেকে ১৯৭৫ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে ওয়েস্টার্ন অস্ট্রেলিয়া ও সাউথ অস্ট্রেলিয়া এবং ইংরেজ ক্রিকেটে কেমব্রিজশায়ার দলের প্রতিনিধিত্ব করেন। দলে তিনি মূলতঃ লেগ ব্রেক বোলিং করতেন। এছাড়াও, ডানহাতে নিচেরসারিতে কার্যকরী ব্যাটিং করতেন টেরি জেনার।
শৈশবকাল
পশ্চিম অস্ট্রেলিয়ার মাউন্ট ললি এলাকায় জন্মগ্রহণকারী টেরি জেনার অল-রাউন্ডার হিসেবে পার্থের গ্রেড ক্রিকেটে প্রথমবারের মতো খেলার জন্যে মনোনীত হন। এ পর্যায়ে তার বয়স ছিল ১৭ বছর। দুই বছর গ্রেড ক্রিকেট খেলার পর ওয়েস্টার্ন অস্ট্রেলিয়ার পক্ষে অভিষেক ঘটে তার।
প্রথম-শ্রেণীর ক্রিকেট
১৯৬৩-৬৪ মৌসুম থেকে ১৯৭৬-৭৭ মৌসুম পর্যন্ত টেরি জেনারের প্রথম-শ্রেণীর খেলোয়াড়ী জীবন চলমান ছিল। ৭০-এর দশকের সূচনালগ্নে অস্ট্রেলিয়া দলে নিয়মিত সদস্যের মর্যাদা লাভে ব্যর্থ হন। কেমব্রিজশায়ারের পক্ষে মাইনর ক্রিকেটে এক মৌসুম অতিবাহিত করেন। মূলতঃ লেগ স্পিন বোলার ছিলেন। আক্রমণাত্মক ঢংয়ে ফিল্ডিং সাজিয়ে বোলিং করতেন তিনি। এছাড়াও, নিচেরসারির কার্যকরী ব্যাটসম্যান ছিলেন।
১৯৬৩-৬৪ মৌসুমে মূলতঃ বোলিং অল-রাউন্ডার হিসেবে এ অভিষেক পর্ব সম্পন্ন হয়। তবে, ওয়াকা গ্রাউন্ডে স্পিনের উপযোগী পরিবেশ ছিল না। ইংল্যান্ডের লেফট-আর্ম অর্থোডক্স স্পিনার টনি লক দলে খেলতেন। ফলে খুব কমই প্রথম একাদশে খেলার সুযোগ পেতেন। চার মৌসুমে তিনি মাত্র ৩৪ উইকেট লাভ করেছিলেন।
১৯৬৭-৬৮ মৌসুমে সাউথ অস্ট্রেলিয়ার দিকে ধাবিত হন। অ্যাডিলেড ওভালের স্পিনবান্ধব পিচে অধিকতর স্বাচ্ছন্দ্যবোধ করেন। দলটিতে তিনি নিয়মিত সদস্যের মর্যাদা লাভ করেন। তিন মৌসুম খেলার পর ১৯৭০ সালে অস্ট্রেলীয় দলের সদস্যরূপে নিউজিল্যান্ড গমনের সুযোগ লাভ করেন। তবে, কোন টেস্টে অংশগ্রহণ করার সুযোগ পাননি।
আন্তর্জাতিক ক্রিকেট
সমগ্র খেলোয়াড়ী জীবনে নয়টিমাত্র টেস্ট ও একটিমাত্র ওডিআইয়ে অংশগ্রহণ করেছেন টেরি জেনার। ২৭ নভেম্বর, ১৯৭০ তারিখে ব্রিসবেনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ২৮ নভেম্বর, ১৯৭৫ তারিখে একই মাঠে সফরকারী ওয়েস্ট ইন্ডিজ দলের বিপক্ষে সর্বশেষ টেস্টে অংশ নেন তিনি।
১৯৭০-৭১ মৌসুমে টেস্ট ক্রিকেটে অভিষিক্ত হন। এ মৌসুমে ইংল্যান্ড দল অস্ট্রেলিয়ায় পদার্পণ করে। ব্রিসবেন টেস্টে অংশ নেন। খেলায় তিনি তেমন কোন ভূমিকা রাখতে পারেননি। ০ ও ২ রান তুলেন এবং ২/৯৫ বোলিং পরিসংখ্যান গড়েন। ফলশ্রুতিতে তাকে দলের বাইরে রাখা হয়। সিডনি ক্রিকেট গ্রাউন্ডের স্পিনবান্ধব পরিবেশে সিরিজের সপ্তম ও চূড়ান্ত টেস্টে তাকে খেলার জন্যে আমন্ত্রণ জানানো হয়। ৩/৪২ লাভ করেন। প্রথম দিনেই সফরকারী ইংরেজ দল ১৮৪ রানে গুটিয়ে যায়। ব্যাটিংয়ে নেমে জন স্নো’র শর্ট বলে শূন্য রানে বিদেয় হন। এরফলে দর্শকের হাঙ্গামায় লিপ্ত হয় ও ইংরেজ অধিনায়ক রে ইলিংওয়ার্থ খেলোয়াড়দের নিরাপত্তাকল্পে মাঠ ত্যাগ করতে বাধ্য হন। দ্বিতীয় ইনিংসে ২৩৫/৮ থাকা অবস্থায় টেরি জেনার মাঠে নামেন। দৃঢ়চিত্তে সাহসী ভূমিকায় অবতীর্ণ হয়ে ৩০ রান করেন ও শেষ ব্যাটসম্যান হিসেবে আউট হন। অস্ট্রেলিয়ার সংগ্রহ ২৬৪ হলে সফরকারীদের জয়ের লক্ষ্যমাত্রা ৮০ রান নির্ধারিত হয়। দ্বিতীয় ইনিংসে ১/৩৯ পান। অস্ট্রেলিয়া দলে টেস্টে পরাজিত হবার পাশাপাশি অ্যাশেজ খোঁয়ায়।
ওয়েস্ট ইন্ডিজ গমন
এরপর এক মৌসুম আন্তর্জাতিক ক্রিকেট থেকে দূরে থাকেন। ১৯৭২-৭৩ মৌসুমে ওয়েস্ট ইন্ডিজ গমনার্থে তাকে দলের সদস্য করা হয়। পাঁচ-টেস্ট নিয়ে গড়া সিরিজের শেষ চারটিতে তার অংশগ্রহণ ছিল। ২৬.৭০ গড়ে ১৩ উইকেট পান। তন্মধ্যে, ত্রিনিদাদের পোর্ট অব স্পেনে সিরিজের পঞ্চম টেস্টে স্বাগতিক ওয়েস্ট ইন্ডিজের বিপক্ষে ব্যক্তিগত সেরা বোলিং পরিসংখ্যান ৫/৯০ দাঁড় করান। ব্যাট হাতে নিয়ে একই খেলায় ৩৮ রানে অপরাজিত ছিলেন। এ ধরনের অবদান রাখা সত্ত্বেও পরবর্তী মৌসুমে দল নির্বাচকমণ্ডলী কর্তৃক উপেক্ষিত হন।
দলে নিয়মিতভাবে খেলার সুযোগ পাননি তিনি। ফলে, চার বছরের খেলোয়াড়ী জীবনে মাত্র নয় টেস্ট খেলতে পেরেছিলেন। কেবলমাত্র একবারই অস্ট্রেলিয়ার বাইরে বিদেশের মাটিতে ওয়েস্ট ইন্ডিজের বিপক্ষে খেলেন। একটিমাত্র ওডিআইয়ে অংশগ্রহণের সুযোগ লাভ হয়েছিল টেরি জেনারের। ১২ রান সংগ্রহ করেন। বল হাতে নিয়ে মিতব্যয়ীতার স্বাক্ষর রাখলেও কোন উইকেটের সন্ধান পাননি। ৮ ওভারে ২৮ রান খরচ করেন।
আন্তর্জাতিক ক্রিকেট থেকে উপেক্ষিত হবার পর আরও দুই বছর প্রথম-শ্রেণীর খেলোয়াড়ী জীবন চলমান রাখেন। ১৯৭৬-৭৭ মৌসুম শেষে খেলার জগৎ থেকে বিদেয় নেন। অফ-স্পিনার অ্যাশলে মলেটের সাথে সাউথ অস্ট্রেলিয়ার বোলিং আক্রমণে নেতৃত্ব দিতেন। সামগ্রিকভাবে ১৩১টি প্রথম-শ্রেণীর খেলায় অংশ নিয়ে ৩২.২০ গড়ে ৩৮৯ উইকেট পান। তন্মধ্যে, চৌদ্দবার পাঁচ-উইকেট ও একবার দশ উইকেটের সন্ধান পান। এছাড়াও, নিয়মিতভাবে ব্যাট হাতে নিয়ে মাঠে নামতেন। দশটি অর্ধ-শতরানের ইনিংস খেলেছিলেন তিনি।
ব্যক্তিগত জীবন
ক্রিকেট খেলা থেকে অবসর গ্রহণের পর বিশ্বের অনেক খেলোয়াড়কে লেগ স্পিন বোলিংয়ের উপর প্রশিক্ষণ দেন। তন্মধ্যে, শেন ওয়ার্ন অন্যতম। অত্যন্ত সম্মানীয় কোচ হিসেবে শেন ওয়ার্নের খেলোয়াড়ী জীবনে ব্যাপক প্রভাব ফেলেন। এছাড়াও, বিশ্বের অনেক ধীরগতিসম্পন্ন বোলারের পরামর্শকের ভূমিকায় অবতীর্ণ হয়েছিলেন তিনি। এছাড়াও, অস্ট্রেলিয়ান ব্রডকাস্টিং কর্পোরেশনে ক্রিকেটে বেতার ধারাভাষ্যকর্মের সাথে জড়িত ছিলেন।
দেহাবসান
এপ্রিল, ২০১০ সালে টেরি জেনার হৃদযন্ত্রক্রীয়ায় আক্রান্ত হন। দীর্ঘদিন অসুস্থ থাকার পর ২৫ মে, ২০১১ তারিখে নিজ গৃহে ৬৬ বছর বয়সে দক্ষিণ অস্ট্রেলিয়ার অ্যাডিলেড এলাকায় তার দেহাবসান ঘটে। এরপর, ৩০ মে, ২০১১ তারিখে অ্যাডিলেড ওভালে তার অন্তেষ্টিক্রীয়া সম্পন্ন হয়।
সারাহ ম্যাকডিয়ারমিডের অন্তর্ধান
ডান|থাম্ব| কানানুক রেলওয়ে স্টেশন সেখানে ১৯৯০ সালে ১১ জুলাই সারাহ ম্যাকডিয়ারমিড নিখোঁজ হয়ে যায়। সারাহ ম্যাকডিয়ারমিড (জন্ম ১৫ নভেম্বর ১৯৬৬) ছিলেন ২৩ বছর বয়সী স্কটিশ-অস্ট্রেলীয় মহিলা যিনি ১৯৯০ সালের ১১ জুলাই অস্ট্রেলিয়ার ভিক্টোরিয়ার মেলবোর্নের কাননুক রেল স্টেশন থেকে নিখোঁজ হন। তাকে হত্যা করা হয়েছে বলে অনুমান করা হয়, যদিও তার দেহের কোনও চিহ্ন কখনও পাওয়া যায়নি।
অন্তর্ধান
ম্যাকডিয়ারমিড ১৯৮৭ সালে স্কটিশ হাইল্যান্ডস থেকে অস্ট্রেলিয়ায় তার পরিবারের সাথে অভিবাসিত হয়েছিলেন। নিখোঁজের দিন রিচমন্ড স্টেশনে যাওয়ার আগে পূর্ব মেলবোর্নের ব্যাটম্যান অ্যাভিনিউয়ের ফ্লিন্ডার্স পার্ক নামে পরিচিত দুই বন্ধুর সাথে কাজ করার পর টেনিস খেলছিলেন। তখন তারা দেখতে পান যে তারা সবেমাত্র একটি ফ্র্যাঙ্কস্টন লাইন ট্রেন মিস করেছেন। তাই তারা কাউলফিল্ডের একটি ট্রেন ধরেছিল, তারপর ফ্র্যাঙ্কস্টন সার্ভিসে উঠে। ম্যাকডিয়ারমিডের বন্ধুরা বনবিচে এই ট্রেনটি অবতরণ করে যখন সে রয়ে যায়, কানানুক স্টেশনে চালিয়ে যায় যেখানে তার গাড়িটি পার্ক করা ছিল। তাকে শেষবার প্রায় সকাল ১০:২০ মিনিটে ট্রেনটি তে অবতরণ করতে এবং সল্প আলোকিত গাড়ি পার্কের দিকে যেতে দেখা গিয়েছিল।
তদন্ত
স্টেশন কার পার্কে পরিত্যক্ত অবস্থায় পাওয়া সারাহ ম্যাকডিয়ারমিডের লাল রঙের ১৯৭৮ হোন্ডা সিভিকের পাশে পাওয়া রক্তের দাগ এবং ঝোপের মধ্যে যাওয়ার চিহ্নটেনের উপর ভিত্তি করে উপর ভিত্তি করে পুলিশ সন্দেহ করেছিল যে ম্যাকডিয়ারমিডের উপর আক্রমণ করা হয়েছে। তার একটি সিগারেট লাইটার মাটিতে আবিষ্কৃত হয়েছিল, কিন্তু তার কোনও চিহ্ন কখনও পাওয়া যায়নি। পরে প্রত্যক্ষদর্শীরা জানায়, ম্যাকডিয়ারমিড ট্রেন থেকে নেমে ফুটব্রিজ পার হয়ে গাড়ি পার্কে যান। সেখানে কিছু লোক একজন মহিলাকে চিৎকার করতে শুনেছে, "আমাকে আমার চাবি ফিরিয়ে দাও!"। ২১ দিনের বিস্তৃত বিমান, সমুদ্র এবং স্থল অনুসন্ধানের পরেও কোন ফলাফল আসেনি। এই কাজে ২৫০ জনেরও বেশি পুলিশ নিয়োজিত ছিলেন। পরে তথ্যের জন্য আবেদন করার ফলে দুজন সাক্ষী রিপোর্ট করেন যে তারা একজন মহিলাকে বলতে শুনেছেন, "আমাকে আমার চাবি ফিরিয়ে দাও!"
২০০৬ সালের মে মাসে, করোনার ইয়ান ওয়েস্ট কর্তৃক পরিচালিত একটি অনুসন্ধানে দেখা যায় যে, ম্যাকডায়ারমিড "খারাপ খেলার ফলে তার মৃত্যুর মুখোমুখি হয়েছিল কিন্তু সঠিক পরিস্থিতি অজানা ছিল"।
একজন বেনামী হিতৈষী দ্বারা অতিরিক্ত $৭৫,০০ ডলার প্রদানের ঘোষণা করার পরে রাজ্য সরকারের প্রাথমিক পুরস্কার $৫০,০০০ ডলার পর্যন্ত বাড়ানো হয়েছিল। এটি ২০০৪ সালে $১ মিলিয়নে উন্নীত করা হয়েছিল, এবং বর্তমানেও এই ঘোষণা বিদ্যমান রয়েছে।